8. ΒΑΣΙΛΙΚΟΝ ΔΙΑΤΑΓΜΑ της 9/9 Οκτ. 1952 Περί επεκτάσεως των διατάξεων του άρθρ. 56 παρ. 1, 2 και 3 του Νόμ. 1811/1951 επί των Νομοκτηνιάτρων Προϊσταμένων Νομοκτηνιατρικών Γραφείων. ΄Εχοντες υπ’ όψιν το άρθρ. 56 παράγρ. 4 του Νόμ. 1811/1951 «περί Κώδικος καταστάσεως των Δημοσίων Διοικητικών Υπαλλήλων» την υπ’ αριθ. 942 ε.έ. σύμφωνον γνωμοδότησιν του Α.Σ.Δ.Υ., και την υπ’ αριθ. 786/52 γνώμην του Συμβουλίου Επικρατείας, τη προτάσει των Ημετέρων επί της Γεωργίας και επί του Συντονισμού Υπουργών, απεφασίσαμεν και διατάσσομεν: ΄Αρθρον μόνον.-Επεκτείνομεν τας διατάξεις του άρθρ. 56 παρ. 1, 2 και 3 του Νόμ. 1811/1951 «περί Κώδικος καταστάσεως των Δημοσίων Διοικητικών Υπαλλήλων» και επί των Νομοκτηνιάτρων Προϊσταμένων Νομοκτηνιατρικών Γραφείων. Εις τον Ημέτερον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος. 